text: [{"text_idx": "#000004", "text": "Napatik sa page ni Journalist Ven Rebo Arigo: SALAWAYONG sumbanan ug pagbudhi ngadto sa pagsalig sa mga tawo ang pagtuis sa kamatuoran sa mata sa publiko."}, {"text_idx": "#000006", "text": "Kini ilabina kon ang paglubag sa matuod gitumong sa paglingla sa katawhan, labaw na ang mga inosente, aron iabante ang pulitika sa pipila nga gidapigan ug kaugalingong hipokritong impluwensiya."}, {"text_idx": "#000008", "text": "Laing klasikong ehemplo sa kairesponsable ug lipatlipat ang estorya nga giingnan kuno ni Pres. Rodrigo Duterte ang kagamhanang probinsiyal sa pag-isplikar sa pugosong paggastog P24 milyones para sa mga sakyanan sa mga sakop sa Sangguniang Panlalawigan (SP)."}, {"text_idx": "#000009", "text": "Way ingon niini nga mando si Duterte ug buhing saksi ang presidente nga wa kini niya buhata."}, {"text_idx": "#000010", "text": "Ang tinuod ug di tinuis nga estorya mao kini: Dunay wa nagpaila nga nagpadag reklamo sa Citizen\u2019s Complaint Hotline 8888 sa Malacan\u0303ang batok sa planong pagpalit og mga service vehicles para sa bise gobernador ug 13 ka mga sakop sa SP. (Basaha sa transmittal ang Tinagalog nga reklamo.)"}, {"text_idx": "#000012", "text": "Gialegar sa reklamo nga dili sakto ang planong pagpalit og 14 ka mga sakyanan ning panahon sa pandemya ug itabang na lang sa mga nagkinahanglag kuwarta."}, {"text_idx": "#000014", "text": "Ang \u201creklamo\u201d sa complaint hotline gitoohan nga laing buhat ug produkto sa nagkunsabong kampo."}, {"text_idx": "#000016", "text": "Ang nagdumala sa complaint hotline ni-transmit sa reklamo ngadto sa rehiyonal nga buhatan sa DILG ug nihangyo niini nga mopada og tubag direkta ngadto sa natungdan. (Basaha ang transmittal: \u201cKindly send your reply...\u201d)"}, {"text_idx": "#000017", "text": "Ang complaint hotline office igo lang sab nga nipahinumdum sa DILG nga tagdon gyod ang citizen\u2019s concern kay, una sa tanan, mao man kini ang tumong sa 8888 complaint hotline. (Transmittal: \u201cPlease be reminded...\u201d)"}, {"text_idx": "#000020", "text": "Ang hipokrito nga Dyrd ug Bohol Chronicle naanad na sa paglubag sa balita batok sa mga tawo nga dili moluhod sa ilang negosyo nga media."}, {"text_idx": "#000021", "text": "Kadudahan ang pagsigeg dakol ngadto sa Kapitolyo to be fair in governance kon ang nagpunayg atake alagad sa pangintriga, panglingla, di makiangayong buhat. THIS IS MORE THAN DANGEROUS."}, {"text_idx": "#000022", "text": "Ang transmittal giduso sa DILG Regional Office ngadto sa DILG Provincial Office, nga niduso usab niini ngadto sa buhatan sa gobernador, isip kabahin sa proseso sa pagpasabot ngadto sa nireklamo."}, {"text_idx": "#000023", "text": "Gisunod sa DILG ug Kapitolyo ang proseso sa pagpatin-aw bisan pag ang DILG Central Office mismo niaprubar na sa vehicle procurement program."}, {"text_idx": "#000025", "text": "Gani, ang DILG authority naglatid og mga kondisyon aron ang vehicle procurement magsubay ug di molapas sa sakto nga mga lagda ug regulasyon sa DILG, DBM ug Akta Republika 9184 nga naila usab nga Government Procurement Reform Act."}, {"text_idx": "#000027", "text": "Nasayud usab ang gobernong nasyonal, apil ang DOH ug IATF, nga ang kagamhanan sa Bohol wa nagpasagad sa paggahin og dagkong pondo sa daghang pagresponde sa COVID-19 sukad sa unang adlaw sa kagaw."}, {"text_idx": "#000029", "text": "Ang grupo ug kakunsabo ning maong pulitiko ang nagsigeg intriga ug guba sa probinsiya kay molansar sa pagkagobernador."}, {"text_idx": "#000030", "text": "Ang iyang media ug propagandista hilabihan ka-busy sa pagsigeg pospos sa Kapitolyo imbes moalayon sa pagkig-asdang sa probinsiya sa mga hagit sa pandemya."}, {"text_idx": "#000031", "text": "Nganong wa may nireklamo sa iyang plano aron ang higanteng pondo para sa mga covered court\u2014atup-atup nga tapokanan sa mga tawo\u2014ihatag na lang sa mga pobre o ilibre sa PCR test sa iyang distrito taliwa sa pandemya?"}, {"text_idx": "#000032", "text": "Gawas lang tingali kon nasugdan kaniadto ug naprograma nang tiwason, ang paggastog milyones matag covered court mas di prayoridad karon nga gidili ang panagtapok tungod sa COVID\u2014nga kon kanus-a molayas gikan kanato ang tigmo ray nasayud. (Ref: Ven Rebo Arigo FB Page)"}]